Diari Oficial de la Generalitat Valenciana


Sumari del DOGV 4684, del 04-02-2004 (2004/524)

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació puntual número 9 de les normes subsidiàries de planejament, relativa a l'alteració de l'ordenació en unitat d'execució 7 de la platja al municipi de Xilxes (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/524


Data del document
:   17-10-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Xilxes
    * pla d'urbanisme

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació puntual número 9 de les normes subsidiàries de planejament, relativa a l'alteració de l'ordenació en unitat d'execució 7 de la platja al municipi de Xilxes (Castelló). [2004/M524]
  
Vist l'expedient relatiu a la modificació puntual número 9 de les normes subsidiàries de planejament municipal, relativa a l'alteració de l'ordenació en unitat d'execució 7 de la platja al municipi de Xilxes, i de conformitat amb els següents,
  
Antecedents de fet
  
1. El Ple de l'Ajuntament de Xilxes, en sessió de 26 de desembre de 2002, va acordar exposar al públic la modificació, la qual cosa es va dur a terme mitjançant anuncis publicats en el periòdic Mediterráneo de 31 de gener de 2003 i en el Diari Oficial de la Generalitat Valenciana d'11 de febrer de 2003. Transcorregut el període d'informació al públic, durant el qual no s'hi van formular al·legacions, el Ple va aprovar provisionalment la modificació en la sessió de 27 de març de 2003, i posteriorment es va remetre al Servei Territorial d'Urbanisme per a la seua aprovació definitiva el 21 de maig de 2003.
  
2. El projecte consta de memòria i plànols.
  
3. La Comissió Territorial d'Urbanisme de Castelló, en sessió de data 20 de juny de 2003, va acordar emetre informe favorable sobre la modificació número 9 de les normes subsidiàries de planejament de Xilxes i elevar al conseller de Territori i Habitatge la proposta d'aprovació definitiva.
  
4. El conseller de Territori i Habitatge va emetre informe favorable sobre l'alteració de les zones verdes afectades per la modificació puntual número 9 de les normes subsidiàries de planejament, relativa a l'alteració de l'ordenació unitat d'execució 7 de la platja al municipi de Xilxes (Castelló).
  
Fonaments de dret
  
1. La tramitació de la present modificació puntual de les normes subsidiàries de planejament de Xilxes ha sigut correcta, de conformitat amb el que estableix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), com també en l'article 158 i següents del RPCV.
  
2. La documentació està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
3. L'objecte del document és efectuar determinades alteracions en l'ordenació de les unitats d'execució 7-E, 7-F, 7-G i 7-H del sòl urbà de la platja de Xilxes.
  
En concret, les alteracions que s'introdueixen són les següents:
  
- Totes aquestes unitats d'execució s'integren en una sola unitat denominada 7-E.
  
- Es modifica l'emplaçament de les zones verdes, al mateix temps que es modifiquen les alineacions d'algunes illes per a adequar-les a la realitat física del territori, això després de l'alçament topogràfic efectuat. El lleuger desplaçament de les zones verdes que s'efectua en millora el disseny, en modificar-se els límits laterals, que en principi eren oblics respecte de l'alineació dels vials, i es disposen ara perpendiculars a aquestes superfícies.
  
El resum de superfícies és el següent:
  
4. Atés que el present expedient comporta una diferent qualificació o ús urbanístic de les zones verdes o espais lliures anteriorment previstos, de conformitat amb el que disposa l'article 55.4 de la LRAU, amb data 17 de setembre de 2003, s'emet informe favorable del conseller de Territori i Habitatge (disposició transitòria 9a de la LRAU), sense que siga preceptiu per a aquest cas concret, la intervenció del Consell Jurídic Consultiu, atés l'objecte específic de la modificació plantejada.
  
5. De conformitat amb el que estableixen els articles 9.a) i 10.a) del Reglament dels Òrgans Urbanístics de la Generalitat Valenciana, aprovat pel Decret 201/2003, de 3 d'octubre, en el present cas, la directora general de Planificació i Ordenació Territorial pot sotmetre l'expedient a aprovació definitiva del conseller de Territori i Habitatge, o bé sotmetre la proposta al dictamen previ de la Comissió Territorial d'Urbanisme. En el cas que ens ocupa, per existir distinta qualificació o ús urbanístic de zones verdes, l'aprovació definitiva correspon al conseller, després del dictamen previ de la Comissió Territorial d'Urbanisme.
  
Vistos els preceptes legals citats i la resta de general i pertinent aplicació, i de conformitat amb la Comissió Territorial d'Urbanisme de Castelló, resolc:
  
Aprovar definitivament la modificació puntual número 9 de les normes subsidiàries de planejament, relativa a l'alteració de l'ordenació en la unitat d'execució 7 de la platja al municipi de Xilxes (Castelló).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes davant del conseller de Territori i Habitatge, o bé recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 17 d'octubre de 2003.- El conseller de Territori i Habitatge: Rafael Blasco Castany.